Fl-14 ta' Diċembru, il-presidenza Estonjana u l-Parlament Ewropew laħqu qbil informali fir-rigward tar-regolament dwar l-użu tal-art, it-tibdil fl-użu tal-art u l-forestrija ( ). Dan ser jgħin biex l-emissjonijiet totali ta' gass b'effett ta' serra mill-UE jitnaqqsu tul il-perjodu 2021-2030 permezz ta' protezzjoni u ġestjoni aħjar tal-art u l-foresti fl-UE kollha. L-Ambaxxaturi għall-UE ser jevalwaw dan il-qbil proviżorju bil-ħsieb li japprovawha fl-20 ta' Diċembru 2017. B'mod ġenerali, is-setturi li ma jaqgħux taħt l-iskema tal-UE għall-iskambju ta' kwoti tal-emissjonijiet (ETS) jeħtieġ li jikkontribwixxu tnaqqis ta' 30% fl-emissjonijiet sal-2030 meta mqabbel mal-livelli tal-2005. Ir-regolament il-ġdid jipprovdi qafas sabiex jiġi żgurat li jkun hemm rendikont ta l-emissjonijiet u t-tneħħija ġġenerati minn dan is-settur. B'hekk l-UE ser tkun tista' tilħaq il-mira tagħha mill-ftehim ta' Pariġi li tnaqqas l-emissjonijiet b' mill-inqas 40% sal-2030. L-UE qed iddaħħal fis-seħħ il-mezzi li teħtieġ biex tilħaq il-miri tagħha ta' Pariġi dwar il-klima. Irriformajna l-iskema għall-iskambju ta' kwoti tal-emissjonijiet tagħna u qed naħdmu sabiex nistabbilixxu impenji vinkolanti dwar l-emissjonijiet f'setturi fejn l-isforz jinqasam. Bil-qbil tal-lum, ir-riżorsi ekoloġiċi tagħna ser jgħinuna wkoll intaffu t-tibdil fil-klima. Ninsab sodisfatt ħafna bir-riżultat tal-lum u nittama li l-Istati Membri jistgħu xorta waħda japprovawh dis-sena. L-indirizzar tat-tibdil fil-klima kienet prijorità tal-presidenza Estonjana u bil-qbil dwar l-ETS, bil-ftehim dwar il-LULUCF u bl-adozzjoni tal-pożizzjoni tal-Kunsill dwar il-qsim tal-isforz, irnexxielna nwettqu aktar milli qatt stajna nittamaw li nwettqu. Siim Kiisler, Ministru għall-Ambjent tar-Repubblika tal-Estonja It-test tal-ftehim jipprovdi regoli sodi ta' rendikont madwar l-UE għal attivitajiet tal-LULUCF, żviluppati biex jiżguraw ir-rendikont korrett u konsistenti tal-emissjonijiet u t-tneħħija mill-2021 sal-2030. Bħala kompromess, u b'kont meħud tan-nuqqas ta' data attwali dwar artijiet mistagħdra , ir-rendikont għal dan is-settur ser isir obbligatorju għall-perjodu 2026-2030, għajr jekk jitqies li jkun xieraq li l-inklużjoni obbligatorja tiġi posposta b'ħames snin fid-dawl tal-esperjenza miksuba mill-użu tal-linji gwida tal-2006 għall-inventarji nazzjonali tal-gassijiet b'effett ta' serra kif irfinati mill-Grupp Intergovernattiv ta' Esperti dwar it-Tibdil fil-Klima (IPCC). regola ta' "ebda debitu" tibqa' l-element fundamentali tar-regolament. Dan huwa fejn l-istati membri kollha ser ikollhom jiggarantixxu li l-emissjonijiet totali tagħhom minn dan is-settur jinsabu f'bilanċ u ma jaqbżux l-ammonti ta' tneħħija ta' CO2. L-afforestazzjoni u superviżjoni msaħħa tal-foresti, ir-raba' u l-bwar nazzjonali huma eżempji ta' modi li jiġġeneraw aktar assorbiment ta' karbonju. proċess ġdid ta' governanza tal-UE biex jiġu determinati l- livelli ta' referenza għall-ġestjoni tal-foresti nazzjonali. Ġie deċiż li dawk il-livelli jiġu ffissati abbażi tal-perjodu ta' referenza storika mill-2000 sal-2009. Ir-regolament il-ġdid jinkludi l- flessibbiltajiet issuġġeriti fil-proposta oriġinali biex jgħinu lill-istati membri jilħqu l-impenji tagħhom ta' "ebda debitu". Iċ-ċirkostanzi speċifiċi tal-istati membri ser jiġu indirizzati mill- flessibbiltà miżjuda proposta mill-Kunsill fir-rigward tal-art forestali ġestita Dan il- mekkaniżmu ta' kumpens ġdid ser ikun fih sa 360 miljun tunnellata ta' ekwivalenti ta' CO2 u ser ikun disponibbli għall-istati membri kollha tul il- perjodu 2021-2030. Biex tinżamm l-integrità ambjentali tar-regolament, iridu jiġu osservati għadd ta' kondizzjonijiet stretti fl-użu tiegħu. Il-konformità mar- "regola ta' ebda debitu" mill- hija l-aktar ħaġa importanti. Barra minn hekk, il-pajjiżi tal-UE jistgħu jirċievu kumpens biss bil-kondizzjoni li l-foresti nazzjonali tagħhom għadhom jiġġeneraw bir u dan sa ammont stabbilit minn qabel ikkalkulat għal kull stat membru abbażi tal-bir medju tagħhom fuq il-perjodu 2000-2009. Iż-żewġ koleġislaturi qablu li jagħtu kumpens miżjud ta' 10 miljun tunnellata ta' ekwivalenti ta' CO2 lill-Finlandja għall-perjodu 2021-2030 bħala għarfien taċ-ċirkostanzi speċjali tal-pajjiż f'dan is-settur. Il-kronoloġija u l-passi li jmiss F'Lulju 2016 il-Kummissjoni Ewropea ppreżentat żewġ proposti dwar is-setturi li mhumiex koperti mill-ETS – il-qsim tal-isforzi u l-LULUCF – abbażi tal-linji gwida pprovduti mill-Kunsill Ewropew fil- konklużjonijiet tiegħu ta' Ottubru 2014 Id-diskussjonijiet dwar is-setturi li mhumiex fl-ETS twettqu b'mod parallel fil-Kunsill minħabba l-bosta rabtiet bejn iż-żewġ proposti. Dawn il-fajls kienu fuq l-aġenda ta' tliet laqgħat tal-Kunsill Ambjent qabel ma ntlaħaq qbil dwar pożizzjoni ta' negozjar: dibattitu ta' orjentazzjoni fis-17 ta' Ottubru 2016, sessjoni ta' informazzjoni dwar is-sitwazzjoni attwali fid-19 ta' Diċembru 2016 u rapport ta' progress f'Ġunju 2017. Il-Kunsill laħaq l- approċċ ġenerali tiegħu fit-13 ta' Ottubru 2017 u ftit wara bdew in-negozjati mal-Parlament Ewropew, li adotta l-pożizzjoni tiegħu fit-13 ta' Settembru 2017 waqt is-sessjoni plenarja tiegħu. Żewġ trilogi oħra fid-19 ta' Ottubru u fit-22 ta' Novembru 2017 wittew it-triq biex in-negozjati jiġu konklużi llum. It-test proviżorju ser jiġi ppreżentat lill-ambaxxaturi għall-UE għal analiżi u approvazzjoni fl-20 ta' Diċembru 2017 L-adozzjoni formali ta' din il-leġislazzjoni ser isseħħ biss ladarba jinstab qbil fir-rigward tar-regolament dwar il-qsim tal-isforz minħabba r-rabtiet bejn iż-żewġ atti leġislattivi. Approċċ ġenerali dwar ir-regolament dwar użu tal-art, it-tibdil fl-użu tal-art u l-forestrija (LULUCF) Stqarrija għall-istampa (Kunsill Ambjent, 13 ta' Ottubru 2017) Proposta tal-Kummissjoni dwar il-LULUCF - dokument oriġinali Id-deċiżjoni attwali dwar ir-regoli ta' rendikont għal-LULUCF